林建岳

林建岳係香港生意人、建制派政治人，籍貫廣東潮陽，喺香港出世，已故有錢人林百欣第二仔，人稱「岳少」、「肥仔岳」。

第十二屆全國政協委員、香港旅遊發展局主席、香港經濟民生聯盟監事會主席，呢幾年主力投資娛樂事業，最著名嘅作品係無間道。

生平 
林建岳留學美國俄勒岡大學，1987年畢業後返香港幫老豆林百欣，做埋麗新集團副主席。林建岳年少氣盛，多次投資收尾都蝕錢，幾乎令家族生意執笠。喺1997年香港回歸前夕，樓市喺高位，林建岳用69億港元高價買中環富麗華酒店計劃重建，呢個決定佢老豆唔同意。1998年亞洲金融風暴令樓價下跌，但麗新發展因為買咗富麗華酒店向銀行借錢，令佢負債超過100億港元，成為香港虧損最高嘅上市公司，股價因而下跌。

之後林建岳轉去投資娛樂事業。2002年，林建岳旗下嘅寰亞電影投資開拍，由多位影帝主演嘅電影《無間道》獲得成功。2004年年中，林建岳將寰亞電影從豐德麗分拆喺星加坡上市，同年創立唱片公司東亞唱片同A Music，邀請到多位天皇天后級歌手加盟。

政治立場同選舉經歷 
佢係香港商界親中陣營嘅支持者，曾經有份參與一份聯署，支持北京未經諮詢或香港人同意而強行訂立，兼且惹嚟泛民主派一致爭議嘅《香港國家安全法》，但有關聯署之後被揭發老作，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早瓜老襯。

喺2021年9月，佢成為香港特别行政區選舉委員會委員(港區全國政協委員)。2022年，佢喺李家超無提政綱嘅情況下，有份提名李家超參與2022年香港行政長官選舉。

個人榮譽 
 香港演藝學院榮譽博士
 金紫荊星章

林百欣家族

《壹周刊》，662期，2002年11月14號
 《嘩嘩嘩打到嚟！》，名男士專訪，2008年12月17日零晨。
 文匯報：林建岳承接父親林伯家產經過
 政府委任香港旅遊發展局主席及成員

類:林百欣家族
全國政協香港委員
喇沙書院舊生
香港有錢人
香港生意人
香港財經界人士
香港足球界人士
香港電影人
香港馬主
類:香港演藝學院榮譽博士
類:香港建制派人士